cyanic-selkie/wikianc huggingface dataset:
Setningsledd
Indirekte objekt – Den som handlingen angår; for eksempel går ut over, eller er til fordel for.
Adverbial – Utfyller verbalet (sted, tid, årsak, hensikt osv.)
Predikativ – Utfyller subjektet eller objektet
Eksempel: Faren til Hans har et basseng i hagen. Han er en svømmer. Han kaller bassenget "Plensjøen".
Faren til Hans – Subjekt
Har – Verbal
Basseng – Direkte objekt
I hagen – Adverbial
Han – Subjekt
Er – Verbal
En svømmer – Subjektspredikativ
Han - Subjekt
kaller - Verbal
bassenget - Direkte objekt
Mariboes Skole
Mariboes Skole i København ble opprettet av Carl Mariboe 1. juli 1833 under navnet Mariboes Realskole. Skolen holdt først til i Boldhusgade, men i 1838 flyttet den til et nybygg i Store Kongensgade. Samme år ble det opprettet en forberedelsesklasse til Den kongelige militære Højskole, og i årene etter ble det opprettet lignende klasser med henblikk på Landkadetakademiet og Søkadetakademiet, Holger Drachmann gikk på sistnevnte i en overgangsperiode.
I 1868 ble det mulig å ta studenteksamen (gymnas) ved skolen, som etter det også ble omtalt som Mariboes Latin- og Realskole. 14. mars 1885 innviet skolen en ny bygning, men ble nedlagt 1899.
Afrofletter
Afrofletter eller rastafletter, på engelsk kalt cornrows («maisrader»), er en hårfrisyre med fletter helt inntil hodebunnen slik at man får alt håret inn i jevne, stramme rader eller mønstre. Frisyren har gjennom århundrene vært brukt over hele Afrika, men er i dag også populær mange steder, særlig blant personer av afrikansk opphav. Frisyren er enkel å vedlikeholde og kan beholdes i flere uker av gangen.
Afrofletter blir ofte forvekslet med dreadlocks der hårene er filtret inn i hverandre, slik at de danner tykke, klumpete lokker.
Ole Lysø
Ole Lysø (født 29. april 1940) er en politiker som representerer Arbeiderpartiet. Han var ordfører i Austrheim kommune i Hordaland fra 2003 til 2011. Han har også tidligere vært ordfører i kommunen. Han var medlem av kommunestyret i 44 år, fra 1967 til 2011. Han ble hedret med KS-medaljen da han gikk av som ordfører i 2011.
Christian Knees
Christian Knees (født 5. mars 1981) er en tysk landeveissyklist som fra 2011 til 2020 syklet for Team Sky.
Afrikaeggsnok
Afrikaeggsnok (vitenskapelig navn Dasypeltis scabra) er en slange som lever i Afrika sør for Sahara. Den blir fra 70 til 100 cm lang. Afrikaeggsnoken lever på bakken.
Ernst Gaber
Ernst Gaber (født 6. juni 1907, død 13. august 1975) var en tysk roer som deltok i flere olympiske leker; 1928 i Amsterdam, 1932 i Los Angeles og 1936 i Berlin.
Gaber ble olympisk mester i roing under OL i 1936 i Berlin. Han var med på den tyske fireren som vant firer med styrmann foran Sveits og Frankrike. Mannskapet var roerne Gaber, Hans Maier, Walter Volle, Paul Söllner og Fritz Bauer som var styrmann.
Fire år tidligere, under Sommer-OL i 1932 i Los Angeles, vant han en olympisk sølvmedalje i roing i firer uten styrmann sammen med Karl Aletter, Walter Flinsch og Hans Maier.
Sic transit gloria mundi
Pater sancte, sic transit gloria mundi er et latinsk uttrykk som betyr hellige far (dvs. paven), slik forgår verdens storhet (eventuelt: «slik forgår verdslig ry/berømmelse/ære»). Dette sies seremonielt av en munk ved en ny paves innsettelsesseremoni, samtidig med at han brenner en bunt hår bundet til en stav. Hensikten er å minne paven på at han, på tross av den nye tittelens storhet (eventuelt: den nyvunnede æren), stadig er dødelig (og under Gud).
Øyonn Groven Myhren
Øyonn Groven Myhren (født 8. august 1969 i Oslo) er en norsk folkemusiker og kveder.
Biografi
Groven Myhren regnes blant Norges fremste folkemusikere, og har flere førstepremier fra Landskappleiken. I 1997 ble hun tildelt Sagaprisen for sin kveding. Hun trakterer også lyre og seljefløyte. I tillegg til den norske folkemusikken, har hun arbeidet mye med middelaldermusikk, blant annet gjennom bandet Aurora Borealis. I 2001 gav hun ut CD-en Nivelkinn i samarbeid med Odd Nordstoga, og med tekster av Aslaug Vaa. For den fikk de Spellemannprisen 2002 i klassen folkemusikk/gammaldans. Hun fikk Gammleng-prisen 2022 i klassen folkemusikk/tradisjonsmusikk. Groven Myhren har også arbeidet som skuespiller ved Det Norske Teatret, Riksteatret og Hordaland Teater.
Øyonn Groven Myhren er datter av kvederen og litteraturforskeren Dagne Groven Myhren og spellemannen og språkviteren Magne Myhren. Hun er barnebarn av Eivind Groven.
Aemona
Aemona er en slekt av sommerfugler som hører til gruppen Amathusiini i underfamilien ringvinger (Satyrinae) i den store familien flikvinger (Nymphalidae).
Utseende
Middelsstore, lysbrune sommerfugler med brede vinger. Forvingene er tilspisset.
Levevis
Amathusiini er skogsinsekter. De voksne sommerfuglene er lite aktive og sitter mest stille, godt hjulpet av kamuflasjen. De flyr sjelden langt om gangen. Mange arter flyr helst i skumringen, og kommer til lys, noe som er ganske uvanlig for dagsommerfugler. De blir tiltrukket av gjærende frukt og fersk møkk, som de drikker fra. Larvene er lite kjente, men ser ut til for det meste å leve på enfrøbladete planter, blant annet bananplanter, palmer og bambus. Amathusiini finnes bare i Sørøst-Asia.
Utbredelse
Slekten er kjent fra Assam og Burma.
Cricket under Sommer-OL 1900
Cricket under Sommer-OL 1900. Cricket var olympisk øvelse 1900 i Paris. Opprinnelig skulle fire lag ha deltatt, men Belgia og Nederland trakk sine lag. De begge gjenstående lagene Storbritannia og Frankrike spilte en kamp som gikk over to dager med start 19. august 1900. Det var tolv-mannslag og Storbritannia vant kampen med 262-104. Da kampen ble spilt var ikke deltakere klar over at det var en olympisk øvelse. De var en del av verdensutstillingen i Paris. Først tolv år senere besluttet Den internasjonale olympiske komité retroaktivt at de inngikk som en del av det olympiske programmet. Det er første og eneste gang cricket har vært olympisk øvelse.
Nicolai Benjamin Aall
Nicolai Benjamin Aall (født 1739 i Porsgrund, død 1798 samme by) var en av Norges ledende godseiere og trelasthandlere på 1700-tallet.
Han var sønn av trelasthandler og skipsreder Niels Jacobsen Aall (1702–84) og dennes andre ektefelle Benedicta Henrica Bergh (1714–48), datter av lagmannen Nicolas Bergh og ektefelle Constance Henck (1672-1718). Ni år gammel mistet Nicolai Benjamin sin mor, men fem år senere giftet faren seg med Fredrikke Sophie Rasch (1726-1760). Under sitt studieopphold i København bodde Nicolai Benjamin på Regensen, hvor Johan Ernst Gunnerus var forstander. I 1739 ble Aall utdannet cand. theol ved Københavns Universitet. Etter å ha vært i tjeneste hos Gunnerus i en kortere periode, oppga han dog sin geistlige karriere da storebroren i 1760 omkom. Han gikk deretter inn i farens virksomhet.
I 1769 giftet han seg med Amborg Wesseltoft, datter av Skiens rike kjøpmann Jørgen Simonsen Wesseltoft. Hun bragte dermed sin ikke uanselige arvedel etter faren med inn i ekteskapet. Paret flyttet inn i Aallgården. Den 22. mars 1772 løste Aall borgerbrev som kjøpmann i Porsgrund. Fra 1775 var han medeier i Ulefos Jernværk, hvoretter han i 1782 kjøpte hele værket med tilhørende eiendommer. Sammen med Didrich von Cappelen anla han i 1796 en reperbane i Vestre Porsgrund.
Familieliv
Aall førte, som det sømmet seg for en velstående familie med en fremtredende posisjon, et stort og selskapelig hus i Aallgården. Til hverdags levde de dog relativt nøkterne liv. Husets sønner gikk som andre barn med lapper på knær og albuer, uvitende om sin rike bakgrunn. I 1780 hadde Aall kjøpt Gaasegrund (Roligheden) etter Carl Deichman, hvor han i 1783 oppførte et landsted med have og parkanlegg. Her bodde familien om sommeren omgitt av påfugler, perlehøns og andre sjeldne dyr, som Aall smykket sitt yndlingsoppholdssted med. Mens han i 1798 var i gang med oppførelsen av en herskapelig bygning på Bjørntvedt, døde han i Aallgården. Hustruen overlevde ham med 17 år. De ligger begge begravet på Østre Porsgrunn kirkes kirkegård.
Dansk mesterskap i friidrett 1899
Dansk mesterskap i friidrett 1899 var det sjette danske mesterskap i friidrett. Bare tre disipliner 150 meter, 1 mile løp og 1 km kappgang var på programmet.
! width="110px"|Disiplin ! width="210px"|Gull ! width="210px"|Sølv ! width="210px"|Bronse Københavns FF ? Københavns FF 18,2 Freja Odense ?
Københavns FF 4.57,6 Sparta IF 4.58,3 Københavns FF 4.04,4
Hans Maier
Hans Maier (født 13. juni 1908 i Mannheim, død 6. mars 1943 ved Marethlinjen i Tunisia) var en tysk roer som deltok i de olympiske leker 1932 i Los Angeles og 1936 i Berlin.
Maier ble olympisk mester i roing under OL 1936 i Berlin. Han var med på den tyske fireren som vant firer med styrmann foran Sveits og Frankrike. Mannskapet var roerne; Maier, Walter Volle, Ernst Gaber, Paul Söllner og Fritz Bauer som var styrmann.
Fire år tidligere, under sommer-OL 1932 i Los Angeles vant han en olympisk sølvmedalje i roing i firer uten styrmann sammen med Karl Aletter, Walter Flinsch og Ernst Gaber.
Han falt i felten i Tunisia under annen verdenskrig.
Melanocyma faunula
Melanocyma faunula er en sommerfugl som tilhører gruppen Amathusiini i underfamilien ringvinger (Satyrinae) i den artsrike familien flikvinger (Nymphalidae). Den lever i skog i Sørøst-Asia.
Utseende
En middelsstor, brunlig sommerfugl med brede, avrundede vinger. Vingenes overside er lysbrun med tre mørkere brune, siksak-tverrstriper. Bakvingens bakre del er gulaktig.
Levevis
Arten lever i tett skog i opptil 1500 meters høyde.
Utbredelse
Den er utbredt i Sørøst-Asia.
SwingThought-touren
Til forskjell fra Nationwide Tour, som er den offisielle utviklingsserien til PGA TOUR, er NGA Hooters Tour organisert som et privat foretak eiet av en enkeltperson, T.C. «Rick» Jordan. Han grunnla serien i 1988 under organisasjonen National Golf Association (NGA). Serien har hovedkontor i North Myrtle Beach i Sør-Carolina. Restaurantkjeden Hooters of America er hovedsponsor. I 2003 var den totale premiepotten over 2,5 millioner dollar, og i 2004 tjente serievinneren 137 000 dollar. Dette er bare en brøkdel av pengepremiene på Nationwide Tour, og bare én prosent av summene på PGA-touren, det er derfor sterke incentiver for spillere til å kvalifisere seg til de andre tourene.
Flere tidligere spillere på NGA Hooters Tour har senere vunnet en major-turnering:
Sahara (1943)
Sahara er et amerikansk krigsdrama satt til ørkenen i Libya under den andre verdenskrig.
Produksjonen av filmen begynte 28. januar 1943 og ble avlsuttet 17. april samme år. Filmen ble tatt opp utelukkende i Imperial Valley i California, hvor man hadde fått kjørt inn sand og bygget opp fortet som står sentralt i handlingen.
Hovedrollen innehas av Humphrey Bogart, som spiller stridsvognkommandøren sersjant Joe Gunn. En av de andre «hovedrollene» i filmen innehas av en stridsvogn av typen M3 Lee ved navn «Lulubelle» som Bogart måtte lære seg å kjøre under innspillingen av filmen.
Handling
Mannskapet på Lulu Belle en M3 Grant/Lee i det britiske militæret som blir befalt av sersjant Joe Gunn. De blir skilt fra sin enhet under en tilbaketrekning. På vei sørover over en ørken i Libya for å slutte seg til resten av enheten deres, kommer Gunn og mannskapet hans over et bombet feltsykehus. De møter en britisk lege, kaptein Halliday, fire Commonwealth-soldater og den franske korporal Leroux. Halliday, den eneste offiseren, gir kommandoen til den mer erfarne Gunn.
Senere kommer de over Tambul, en offiser fra Sudan, og hans italienske fange, Giuseppe. Tambul leder dem til en brønn i Hassan Barani. Luftwaffe-pilot og kaptein von Schletow skyter mor tanken og sårer Clarkson, en av de britiske soldatene, alvorlig. Men det tyske jagerflyet blir skutt ned, og von Schletow blir tatt til fange. Når de ankommer Hassan Barani, oppdager de at brønnen er tørr, og Clarkson dør av skadene. Tambul guider dem til en annen brønn, men den har nesten ikke noe vann igjen. De oppdager to tyske speidere, og får vite om en tysk bataljon som også er desperat etter vann. Den tyske bataljonen blir ledet av major von Falken, som blir drept i en skuddveksling. Tyskerne begynner det som ser ut til å være et siste angrep.
Omloop Het Nieuwsblad 2009
Omloop Het Nieuwsblad 2009 var den 64. utgaven av Omloop Het Nieuwsblad, og ble arrangert 28. februar 2009. Thor Hushovd vant innspurten i Gent foran Kevyn Ista og Juan Antonio Flecha.
Tomas Nilsson (musiker)
Tomas Nilsson (født 15. september 1965) er en slagverker født i Sverige og bosatt i Norge fra 1988. Nilsson er uteksaminert fra Østlandets Musikkonservatorium i 1993 og er særlig kjent for sitt virke i slagverksensemblet SISU slagverksensemble, der han er daglig og kunstnerisk leder.
Sphere – Fartøyet
Sphere – Fartøyet (originaltittel: Sphere) er en amerikansk science fiction-thriller og mysteriefilm fra 1998 regissert av Barry Levinson. Filmen handler om opplevelsene til et lite forskerteam som søker etter utenomjordisk liv på havets bunn. Bakgrunnen for oppdraget er funnet av en ukjent farkost på bunnen av Stillehavet. Hovedrollene spilles av Dustin Hoffman, Sharon Stone og Samuel L. Jackson. Filmen er basert på Michael Crichtons roman Sphere, fra 1987.
Filmen fikk dårlig omtale og ble heller ingen publikumsuksess.
Handling
Dr. Norman Goodman er en psykolog som har skrevet en rapport som inneholder en lang rekke tiltak ved et eventuelt møte med en utenomjordisk intelligens. En dag blir han tilkalt av myndighetene for å bistå overlevende på et passasjerfly som skal ha styrtet i Stillehavet. Det viser seg straks at han ikke har blitt innkalt for å ta seg av overlevende, men å være en del av et forskerteam som skal utforske en farkost av ukjent opprinnelse på havbunnen. Sammen med fire andre forskere blir han fraktet ned til en høyteknologisk undersjøisk base som er rigget opp like ved farkosten. Etter en del undersøkelser antar de at farkosten har ligget der i 300 år, men datamaskinen i farkosten antyder at det kommer fra fremtiden. Etterhvert finner de en gigantisk kule som har meget spesielle egenskaper. De finner ikke ut noe konkret etter den første undersøkelsen, men etter en stund får de erfare dens uforklarlige og forføreriske intelligens. Matematikeren Harry takler ikke helt situasjonen han befinner seg i, og drar alene ut til romskipet. Og uten at de andre vet det går han inn i kulen. Etter en stund kommer han tilbake til komplekset, tilsynelatende upåvirket, men etter hvert begynner merkelige og uforklarlige ting å skje både utenfor og inne i basen. Samtidig kuttes forbindelsen med overflaten slik at de overlates til seg selv i en klaustrofobisk bolig på havets dyp mens de må kjempe mot hverandre og en ukjent kraft.
Økonomi og popularitet
Filmen ble en kommersielle flopp. Den innbrakte ca $50 millioner på verdensbasis, hvorav ca $37 millioner i USA. Den og havnet på en 58-plass over de mest innbringende kinofilmene i USA i 1998.
Anmelderne
Filmen ble dårlig mottatt av kritikerne, noe som gjenspeiles i at den bare har fått 12 % på Rotten Tomatoes. De amerikanske filmanmelderne Roger Ebert og Leonard Maltin gav den 1,5 av 4 stjerner hver.
Anmelderen på nettstedet CINERAMA gav den terningkast fem i 1999 og skrev: «Handlingen blir for sær til å appellere til noe større publikum, men den kan absolutt anbefales til frisinnede tilhengere av sci-fi-genren».
Annet
Sphere ble ikke satt opp på norsk kino, men utgitt på video i 1998.
Ж
Ж (minuskel ж) er en bokstav i det kyrilliske alfabetet som representerer lyden [], uttalt som s-en i det engelske ordet «treasure», og som j-lyden i det franske navnet Jacques. I transkripsjon av russisk skriver man «zj» i norsk text.
Ж er den sjuende bokstaven i bulgarsk og belarusisk, den åttende i makedonsk, russisk og serbisk, og den niende i ukrainsk.
Daniel Chopra
Daniel Chopra (født 23. desember 1973) er en svensk profesjonell golfspiller.
Chopra ble født i Stockholm og har svensk mor og indisk far. Han reiste til India som syvåring og vokste opp der hos sin fars foreldre. Han snakker derfor hindi flytende. Som junior vant han All India Junior Championship tre ganger, Doug Sanders World Junior én gang og UK Golf Foundation Championship én gang.
Chopra ble profesjonell i 1992. Han hadde problemer med å kvalifisere seg for Europatouren, og måtte gjennomføre kvalifiseringsskolen både 1993, 1994 og 1995. I 2004 førte to seire på Nationwide Tour til at han fikk spille på PGA-touren fra 2005. Den første seieren der kom helt på tampen av sesongen 2007, i Ginn sur Mer Classic at Tesoro. 2008 fortsatte der 2007 sluttet, med seier i sesongens første turnering på Hawaii. Men i 2010 klarte han ikke å beholde spilleretten på PGA-touren, og måtte i 2011 nøye seg med spill på Nationwide Tour.
Fylkesvei 7030
Fylkesvei 7030 (Fv7030) går mellom Mediå bru og Formofoss i Grong kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 391 (Nord-Trøndelag).
Good Morning America
Good Morning America (GMA) er et amerikansk aktualitetsprogram og talkshow som sender om morgenen på ABC, første gang 3. november 1975. Programmet sender i to timer på ukedagene, og fra 2004 begynte de med en times helgesendinger i tillegg. Programmet inneholder nyheter, værmeldinger og aktualiteter, og sendes fra Times Square Studios på Times Square i New York.
Hooters of America
Hooters of America, Inc. er et privateid selskap med hovedkontor i Atlanta i USA. Selskapets hovedvirksomhet er franchising av Hooters-restauranter. Selskapet ble etablert i 1983 og hadde tidligere også et flyselskap, Hooters Air. Det spesielle med restaurantene, som selger hamburgere, sjømat og spesialiteten kyllingvinger, er at servitørene er lettkledde i uniformer som fremhever kvinnelige attributter. De fleste restaurantene selger også alkohol.
Da den første Hooters-restauranten åpnet i 1983, hadde gründerne så liten tro på prosjektet at de valgte 1. april som åpningsdag. Dermed kunne de skjule seg bak at det hele hadde vært en aprilspøk om suksessen skulle utebli.
I dag finnes 425 Hooters-brystauranter i 26 land, kjeden har også et eget kasino i Las Vegas. Dermed er det så mange ansatte at man kan arrangere konkurranse om å bli årets Hooters-girl, hvor vinneren får 50 000 dollar.
Eksterne lenker
Hooters of America
Jørund Mannsåker
Jørund Mannsåker (født 8. september 1920 i Ullensvang, død 30. desember 1989 i Oslo) var universitetslektor, oversetter og filolog.
Han vokste opp i Ullensvang, Voss og Oslo, og ble cand.philol. i 1947 med en oppgave om norsk utvandrerlitteratur. Han tok senere opp det samme emnet i doktoravhandlingen i 1971. Mannsåker var sendelektor i norsk ved flere utenlandske universitet: i Groningen, Uppsala og ved St. Olaf College, Minnesota. Han arbeidet også som konsulent for forlagene Gyldendal og Det norske samlaget, og som oversetter. Kirke- og undervisningsdepartementets oversetterpris i 1978.
Han var gift med Kari Borg Mannsåker og bror til Bergfrid Fjose og Dagfinn Mannsåker.
Rudolf Eckstein
Rudolf Eckstein (født 1. januar 1915, død 25. mai 1993) var en tysk roer som deltok i de olympiske leker 1936 i Berlin.
Langrenn under de paralympiske vinterlekene 2006
Under de paralympiske vinterlekene 2006 var langrenn en av øvelsene det ble konkurrert i.
Porsche 356
Historie
356 var den første produksjonsmodellen under Porsche-navnet, selv om Ferdinand Porsche før andre verdenskrig hadde bygget Type 64, samt den midtmotoriserte prototypen kalt «Nummer 1». Disse to prosjektene har ført til debatt om 356 virkelig er den første Porsche-modellen.
Langrenn under de paralympiske vinterlekene 2006
Øvelsene ble arrangert 12., 15., 17., 18. og 19. mars.
Porsche 356
Historie
356 ble utviklet av Ferdinand «Ferry» Porsche (sønn av Dr. Ing. Ferdinand Porsche, stifteren av selskapet). Modellen er bygget på Volkswagen Type 1 (som Ferdinand Porsche senior hadde designet), og som Bobla var 356 en firesylindret, luftkjølt, bakhjulsdrevet bil med motoren bak. Karosseriet var av egen design, av Porsche-ansatte Erwin Komenda, mens mekanikken (inkludert motor, understell og chassis) var hentet fra Volkswagen. Tidlige 356-prototyper hadde karosseri av aluminium, men dette viste seg å være lite praktisk for produksjon, og alle påfølgende eksemplarer hadde karosseri av stål.
Thauria aliris
Thauria aliris er en sommerfugl som tilhører gruppen Amathusiini i underfamilien ringvinger (Satyrinae) i den artsrike familien flikvinger (Nymphalidae). Den lever i skog i Sørøst-Asia.
Porsche 356
Historie
Den første 356, som debuterte den 8. juni 1948, var utstyrt med en rekke Volkswagen-deler for å få ned kostnadene forbundet med produksjonen. Porsche fant raskt ut at dette var lite hensiktsmessig, og redesignet store deler av bilen for å få et større fokus på ytelser. Innen sent i 1950-årene var få av delene felles mellom de to merkene. Bilen fikk en kjølig mottakelse ved introduksjonen i 1948, men utover 1950-årene hadde 356 oppnådd noe anerkjennelse blant bilentusiaster på begge sider av Atlanterhavet takket være sin eksepsjonelt gode aerodynamikk og kjøreegenskaper, samt utmerket byggekvalitet. Det var svært vanlig at eierne brukte sin 356 i løp såvel som på veien.
Thauria aliris
Utseende
En stor, bredvinget, brokete farget sommerfugl. Vingene er avrundede. Oversiden er mørkbrun, forvingen har en lite, hvit flekk i vingespissen og et bredt, hvitt skråbånd fra bakhjørnet til midt på forkanten. Bakvingen er oransje ved forhjørnet og i den bakre tredjedelen. Undersiden er noe lysere brun. Forvingen har et bredt, kileformet lyst midtfelt med en brun skygge i den fremre og ytre delen. Bakvingens underside er kanelbrun med et avlangt, mørkbrunt midtfelt, to små, mørke flekker ved roten og to store øyeflekker.
Langrenn under de paralympiske vinterlekene 2006
10 km sitteski
Karl Einar Henriksen kom på 16.-plass med sluttiden 29.04,0.
Porsche 356
Varianter
Grunntanken bak 356 besto den samme gjennom hele modellens levetid, og 356 fikk evolusjonære, funksjonelle forbedringer fremfor årlige overfladiske utseendeendringer. Allikevel var en lang rekke forskjellige varianter tilgjengelige, både i coupé og cabriolet-varianter, gjennom årene 1948-1965 da bilen var i produksjon.
Langrenn under de paralympiske vinterlekene 2006
10 km stående
Kjartan Haugen kom på 4.-plass med sluttiden 28.08,3, Svein Lilleberg på 5.-plass med tiden 28.11,4, Nils Erik Ulset kom på 9.-plass med tiden 29.29,1, og Andreas Hustveit kom på 12.-plass med tiden 29.51,4.
Thauria aliris
Levevis
Arten finnes både i lavlands- og høyereliggende skoger. De voksne sommerfuglene suger gjerne saft fra råtnende frukt.
Langrenn under de paralympiske vinterlekene 2006
10 km synshemmede
Helge Flo kom på 6.-plass med sluttiden 28.24,9, og Ragnar Sorhaug kom på 12.-plass med sluttiden 32.12,2.
15 km sitteski
Karl Einar Henriksen kom på 18.-plass med sluttiden 46.17,0.
20 km stående
Svein Lilleberg kom på 6.-plass, Kjartan Haugen på 8.-plass, Andreas Hustveit på 11.-plass og Nils Erik Ulset på 14.-plass.
20 km synshemmede
Helge Flo kom på 7.-plass med sluttiden 1.00.51,6 og Ragnar Sorhaug på 12.-plass med tiden 1.08.28,9.
5 km sitteski
Karl Einar Henriksen kom på 17.-plass med tiden 17.14,8.
5 km stående
Kjartan Haugen kom på 5.-plass, Nils Erik Ulset på 9.-plass, Andreas Hustveit på 11.-plass og Svein Lilleberg på 19.-plass.
5 km synshemmede
Ragnar Sorhaug kom på 15.-plass med sluttiden 14.46,7.
10 km synshemmede
Tove Gravvold kom på 11.-plass med sluttiden 37.19,8.
5 km synshemmede
Danske Anne-Mette Bredahl, nå bosatt i Norge, kom på 7.-plass med tiden 16.25,7. Tone Gravvold kom på 9.-plass med tiden 16.45,0.
Thauria aliris
Utbredelse
Den er utbredt fra Burma i vest til Borneo i øst.
Porsche 356
Varianter
Cabrioletutgaver var tilgjengelig fra introduksjonen, og tidlig på 1950-tallet besto noe over 50% av totalproduksjonen av cabrioletmodeller. Den mest kjente cabrioletvarianten er 356 «Speedster», introdusert sent i 1954 etter at Max Hoffman, eneimportør av Porsche i USA, tipset fabrikken om at en billigere, åpen versjon ville selge bra på det amerikanske markedet. Med sin lave frontrute (som kunne fjernes), bøtteseter og minimale foldetak ble Speedster en umiddelbar suksess, spesielt i Sør-California. Produksjonen av Speedster var på det høyeste 1 171 biler på ett år (1957), før modellen startet å selge dårligere og ble erstattet av «Convertible D» i 1958. Den nye modellen hadde en høyere, mer praktisk frontrute, sideruter av glass og mer komfortable seter. Det påfølgende året ble D-modellen erstattet av 356B Roadster, men salgstallene nådde aldri opp til tidligere høyder, og salget av 356 i cabrioletutgave sank kraftig tidlig på 1960-årene.
For å skille mellom store modellforandringer blir 356 vanligvis delt inn i noen få hovedgrupper. 356 coupé- og cabrioletmodeller bygget frem til 1954 er enkelt gjenkjennelige ved deres delte (1948–1952) eller bøyde (1953–1954) frontrute. I 1955, da modellen fikk en rekke mindre, men viktige endringer, ble 356A introdusert. Den interne fabrikkskoden, «Type 1», sørget for at den fikk navnet «T1» blant entusiaster. Tidlig i 1957 ble en andre oppdatering av 356A produsert, kjent som «Type 2» (eller T2). Sent i 1959 fikk modellen en større oppdatering, og 356B var født. 1963-utgaven av 3356B ble ytterligere oppdatert med ny grill, ekstern bensinpåfylling i høyre forskjerm og større vinduer.
356s firesylindrede motor ble senere reintrodusert i Porsches billige 912-modell, som ble solgt mellom 1965 og 1969 etter klager fra kunder på at den nye 911 (som var nesten dobbelt så dyr som 356) var for dyr. Til tross for at 912 på en del områder tilsvarte 356s spesifikasjoner blir det allikevel ikke korrekt å kalle 912 for 356' etterfølger: da beslutningen om å stoppe produksjonen av 356 ble gjort var 911 den eneste bilen man hadde planlagt å selge under Porsche-navnet. 912 var simpelthen et resultat av ettertanker for å tilfredsstille det noe billigere segmentet, som den større, raskere og tyngre 911 ikke kunne.
356 var alltid populær hos pressen. I 2004 rangerte magasinet Sports Car International 356C som nummer ti på deres liste over Beste sportsbiler fra 1960-årene. I dag er Porsche 356 et høyt etterspurt samlerobjekt, og Porsche 356 Carrera (med sin spesielle racingmotor med fire kamaksler), Super 90 og Speedster-modellene er blant de mest ettertraktede 356-modellene. Det ble produsert få 356 Carrera, og disse selges ofte for mer enn 100,000 dollar (ca. 650,000 NOK) på auksjoner. En fullt restaurert 356 Carrera Speedster (av kun 140 produserte) vil selges for omkring 175,000 dollar (ca. 1 100 000 NOK).
Fritz Bauer
Fritz Bauer (født 23. juni 1906, død 19. september 1992 i Mannheim) var en tysk roer som deltok i flere olympiske leker, 1928 i Amsterdam, 1932 i Los Angeles og 1936 i Berlin.
Bauer ble olympisk mester i roing under OL 1936 i Berlin. Han var styrmann på den tyske fireren som vant firer med styrmann foran Sveits og Frankrike. Mannskapet var roerne; Hans Maier, Walter Volle, Ernst Gaber, Paul Söllner og Bauer som var styrmann.
Anton Rom
Anton «Toni» Rom (født 10. mars 1909, død 30. desember 1994) var en tysk roer som deltok i de olympiske leker 1936 i Berlin.
Rom ble olympisk mester i roing under OL 1936 i Berlin. Han var med på den tyske fireren som vant firer uten styrmann foran Storbritannia og Sveits. De andre roerne på laget var Rudolf Eckstein, Martin Karl og Wilhelm Menne.
Nokon kjem til å komme
Nokon kjem til å komme er et skuespill av den norske forfatteren Jon Fosse, utgitt i 1996. Stykket var det første Fosse skrev, høsten 1992 og vinteren 1993 men det ble verken utgitt eller oppført før i 1996, da som det tredje av hans stykker; etter Og aldri skal vi skiljast (1994) og Namnet (1995). Nokon kjem til å komme hadde urpremiere på Det norske teatret i 1996 og ble utgitt av Samlaget samme år.
Handlingen i stykket er, som i de fleste av Fosses stykker, knyttet til et lite antall personer, med vage personkarakteristikker. Stykket åpner med at Ho (som er "rundt tretti år) og Han (som er i "femtiårene" ), kommer til et gammelt hus ved havet, som de har kjøpt og ønsker å bosette seg i, for å realisere sitt forhold. Kort tid etter ankomsten får paret besøk av Mannen, en enslig mann i slutten av tjue-åra, som både er nabo og den som har solgt dem huset. Mannen er i og for seg harmløs, men parets potensielle uro og engstelse blir projisert mot ham, og gjør ham til «en katalysator for kjærlighet, død og seksualitet». Stykket har en åpen slutt, hvor det forblir uavklart hvorvidt parets forhold kan reddes.
Ulike oppsetninger har presentert stykket som psykothriller, som et stykke om angst, eller som et stykke om erotikk.
Maximilian I
Maximilian I kan vise til:
Friedrich Naumann
Friedrich Naumann (født 25. mars 1860 i Störmthal i Sachsen, død 24. august 1919 i Travemünde) var en tysk protestantisk teolog og liberal politiker.
Friedrich Naumann var medlem av riksdagen fra 1907 til 1918 for forskjellige liberale partier.
Før og under første verdenskrig var Naumann en glødende støttespiller for den ungtyrkiske revolusjon. Under første verdenskrig planla den unge Theodor Heuss et tysk-tyrkisk vennskapshus i Konstantinopel, som Naumann høytidelig åpnet i september 1917.
Etter første verdenskrig ble Naumann den første lederen for Deutsche Demokratische Partei og ble innvalgt i Weimar-nasjonalforsamlingen. Han satt i komitéen som forberedte en forfatning for Tyskland.
Ettermæle
Den FDP-nære Friedrich-Naumann-Stiftung er oppkalt etter ham. Han regnes av Arbeitsgemeinschaft Orte der Demokratiegeschichte å være blant de viktigste personer som i løpet av de siste 200 år, har bidratt til dannelsen av demokratiet i Tyskland.
Hjortahorgi
Hjortahorgi er et fjell i Voss kommune i Hordaland. Det har en høyde på 1 351 meter over havet. Fjellet har en primærfaktor på 1 103 meter, og er det 38. høyeste fjellet i Norge regnet etter primærfaktor.
Jorunn Bjørgum
Jorunn Bjørgum (født 22. januar 1942, fødenavn Jorunn Hagen) er en norsk historiker. Hun har vært professor i historie ved Universitetet i Oslo (UiO), og har vært instituttbestyrer ved Historisk institutt (2000–2003) og det sammenslåtte Institutt for arkeologi, konservering og historie (2005–2008). Hennes forskning har konsentrert seg om arbeiderbevegelsens historie. Fra 2012 er Bjørgum pensjonist.
Bjørgum ble cand.philol. ved UiO i 1968 med historie hovedfag og engelsk og fransk mellomfag. Hun arbeidet i Norsk Kjemisk Industriarbeiderforbund 1969–1971 og var stipendiat, vitenskapelig assistent og amanuensis ved Historisk institutt ved UiO i perioden 1972–1980. Hun var fra 1981 til 1998 førsteamanuensis samme sted og ble professor i historie i 1999. Hun ble dr.philos. i 1996, med avhandlingen Martin Tranmæl og radikaliseringen av norsk arbeiderbevegelse 1906–1918 (gjenutgitt i 1998). Hun har vært gjesteforsker ved University of Pittsburgh (1988–1990), og har gjestet Stockholms universitet og Södertörns högskola (1997–1998).
Som instituttbestyrer var Bjørgum involvert i konflikten med professor Arnved Nedkvitne, som førte til avskjedssaken mot ham.
Jorunn Bjørgum er søster av Carl I. Hagen. Faren Ragnar Hagen (1908–69) var disponent. Hun er opprinnelig fra Røa.
Priser og utmerkelser
Bjørgum mottok Eilert Sundt-prisen for 2006.
Terje Nordheim
Terje Nordheim (født 22. mars 1947 i Oslo, død 15. april 2018 i Stabekk) var initiativtaker og daglig leder av Norsk Tryllemuseum.
Han var aktiv tryllekunstner med barneunderholdning som spesialitet i mange år, og hans interesse for trylling startet allerede i 7-årsalderen. I voksen alder var han vært svært aktiv i flere trylleforeninger, og var i flere år også formann i Norsk Forening for Spillkortsamlere.
Nordheim har mottatt flere hedersbevisninger for sin innsats om tryllingens historie, og for det magiske miljøet i Norge. Han er blant annet den eneste som både er utnevnt som æresmedlem i Magiske Cirkel Norge og Den Magiske Ring.
Nordheim døde på Hospice Stabekk 15. april 2018.
Festival i Venedig
Festival i Venedig er en norsk musikal som gikk på NRK Fjernsynet i 1968. Regien var ved Knut Bohwim og personinstruksjonen var ved Erik Lassen. Den var basert på den britiske musikalen Grab Me a Gondola, som hadde premiere i 1956 med libretto og sangtekster av Julian More, musikk av James Gilbert og som gikk lenge på teater i Londons teaterdistrikt West End. Musikalen hadde tidligere blitt satt opp på Det nye teater i Oslo i 1957.
Musikalen ble oversatt og tilrettelagt for fjernsyn av Erik Diesen med tekstbidrag av Finn Ludt og Arne Hestenes. Festival i Venedig ble 15. april 1968 sendt som Norsk rikskringkastings bidrag til den nordiske operette-serien. Noen av scenene ble spilt inn i Venezia. Kringkastingsorkestret og et storband medvirket under ledelse av Øivind Bergh.
Handling
Filmstjernen Virginia Jones reiser til Venezia og vil spille rollen som Portia i Kjøpmannen i Venedig. Med på reisen er hennes manager Alex Bryan. Hun forelsker seg i journalisten Tom Wilson, som er i Venezia med sin forlovede Margaret Kyle. Margaret blir sjalu, og drar på Harry's Bar der hun blir kjent med den venetianske prins Luigi Bourbon Corielli.
Cheng (Datong)
Bydistriktet i Datong (kinesisk: 城区; pinyin: Chéng Qū) er sentrum og administrasjonssete i byprefekturet Datong i provinsen Shanxi i Folkerepublikken Kina.
Det har et areal på 46 km² og teller ca. 580.000 innbyggere (2004).
Tenacious D in The Pick of Destiny
Tenacious D in The Pick of Destiny er en film fra 2006 med bandet Tenacious D, et amerikansk band som består av Jack Black og Kyle Gass. Filmen er regissert av musikeren og komikeren Liam Lynch.
Snipp og Snapp
Snipp og Snapp (engelsk Chip 'n' Dale) er to jordekorn som er kjent fra Donald Duck & Co og Disney-tegnefilmer.
Snipp og Snapp oppstod i flere tegnefilmer som ble laget. Etter hvert dukket de også opp i tegneserier. De ble tidligere ofte fremstilt som to smådyr med en noe rampete og sleip fremtreden som stadig skulle lage problemer for Donald Duck. Senere opptrådte de noen ganger sammen med Storeulv og Lilleulv. Men i senere fortellinger har de hovedsakelig opptrådt for seg selv og kan regnes for en egen bitegneserie.
Tenacious D in The Pick of Destiny
Referanser i filmen
I filmen er det flere referanser til andre rockeband, bl.a i innledningen vises det noen tarotkort med forskjellige motiver, et av disse er hentet fra inneromslaget til Led Zeppelins fjerde album, Led Zeppelin IV. Plekteret skal ha blitt brukt av Eddie Van Halen fra det amerikanske bandet Van Halen og AC/DCs gitarist Angus Young. Når de til slutt finner plekteret, er det plassert på halsen av en Gibson SG gitar i kammeret "Guitarway To Heaven" (nok en referanse til Led Zeppelin) med en spesiell tegning mellom stemmeskruene. Angus Young var kjent for å spille på nettopp SG gitarer, og i tillegg er hans egen signatur, en liten tegning av en mann, plassert mellom stemmeskruene. Angus Young har en egen signaturgitar hvor denne tegningen er plassert på samme måte som i filmen. I den første sangen (Kickapoo) deltar både Meat Loaf og rockelegenden Ronnie James Dio.
Snipp og Snapp
Snipp og Snapp bor sammen i et tre. I historiene treffer man ofte også på andre dyr i skogen. Tidligere traff man ofte på figuren Bongo, som var en liten bjørn som gjorde sirkuskunster. Man traff også på Jernkjeve, som var et stort og slemt dyr. Etter 60- og 70-årene forsvant Bongo så å si helt, og Jernkjeve ble også uvanlig.
Omkring 1990 ble det laget tegnefilmer hvor man treffer Snipp og Snapp i en ny sammenheng. Sammen med noen nye figurer, deriblant gnagere og en flue, utgjorde de den såkalte Redningspatruljen, som kjempet mot flere banditter.
Ekebergåsen
Ekebergåsen beskriver den nordvestlige delen av høydedraget Ekeberg i Oslo slik det framstår fra byen, fra fjorden og fra åsene omkring. Området ligger dels til bydel Gamle Oslo og dels til bydel Nordstrand. Ekebergåsen består av den mer nordvendte, tett bebygde og dels stupbratte Ekebergskrenten, og den mer vestvendte og skogkledde Ekebergskråningen.
En anerkjent tolkning vedrørende opprinnelsen til navnet Oslo er «sletta under åsen», under henvisning til Ekebergåsen. (Den andre anerkjente tolkningen er at ordet «ås» henspiller på benevnelsen for gud i norrøn mytologi. At «Oslo» skal bety «Loens os» er fraveket som rimelig forklaring.)
Syria under Sommer-OL 1972
Syria under Sommer-OL 1972. Åtte sportsutøvere fra Syria deltok i tre sporter (boksing, friidrett og skyting) under Sommer-OL 1972 i München. Syria, som deltok for tredje gang i et OL, vant ingen medaljer.
Ar-Gimilzôr
Ar-Gimilzôr Kings of Númenor Ar-Gimilzôr Rois de Númenor Ar-Gimilzôr Ar-Gimilzôr 亞爾-金密索爾
Jødefeiden 1813
Jødefeiden 1813 eller den litterære jødefeiden er betegnelsen for den striden som førtes i Danmark i 1813–1814 mellom antisemitter og deres motstandere. I motsetning til Jødefeiden 1819–1820 ble denne striden først og fremst en skriftlig og litterær feide.
Opptakten
De danske jødene hadde i løpet av 1790-og 1810-årene fått bedre muligheter med hensyn til deltakelse i det danske samfunn. Spesielt ved en stor forbedring av deres utdannelsesmuligheter og dessuten muligheten for å livnære seg som håndverkere i tillegg til det tradisjonelle handelsfaget. Kombinert med den danske statsbankerotten i 1813 og den generelle nederlagsfølelsen som følge av Danmarks feilslåtte politikk i Napoleonskrigene, vokste det frem en betydelig bølge av antisemittisme i bestemte samfunnslag av befolkningen.
Dette manifesterte seg i antisemittiske pamfletter og særlig var oversatte pamfletter fra Tyskland populære. Tyskland opplevde en liknende bølge av antisemittisme i samme perioden. Den danske dikteren Thomas Thaarup oversatte et av de mest populære tyske skriftene, prøysseren Friedrich Buchholz' Moses og Jesus (1803).
Under dekke av å ville omvende jødene til kristendommen kom dette skriftet med en mengde falske beskyldninger mot dem, ofte med sitater fra jødiske religiøse verker som var uredelig tatt ut av enhver sammenheng. Til tross for at skriftet i seg selv var ille nok, skrev Thaarup et forord på 62 sider, som inneholdt enda verre fornærmelser og løgner mot jødene. Han hevdet at jødene, på grunn av deres ikke-kristne religion, var fritatt fra å oppfyllelse moralske og borgerlige plikter overfor sine danske landsmenn.
Motskriftene
Grosserer Gottleb Euchel skrev et motskrift Til evig Fred (1813) som påviste at Thaarup bare hadde benyttet argumenter fra gamle antisemittiske skrifter som allerede var blitt motbevist. Han oppfordret videre Thaarup til å anvise bare et enkelt sted i jødenes lovbok som tillater dem å utøve vold mot kristne eller å begå mened mot dem.
Dessuten opptrådte juristen og etatsråden Johan Hendrich Bærens mot Thaarup med en artikkel i Nyeste Skilderie af Kjøbenhavn og med et selvstendig skrift Tillæg til Moses og Jesus (1813), hvor han påviste at jødene i København hadde oppfylt sine moralske og borgerlige plikter like godt som enhver kristen, og at de til og med, sammenlignet med de dårlige forholdene de hadde levd under, hadde faktisk vist en imponerende forbedring av generell utdannelse i løpet av de foregående tiår. I tillegg ramset han opp en lang rekke av personer av jødisk herkomst som var fremtredende skikkelser i det danske samfunn.
Flere andre utga skrifter til forsvar for jødene, blant annet Jens Baggesen med skriftet Om Jøderne og Johan Werfel som opprettet uketidsskriftet Nordlyset utelukkende skrevet med det formål å gjendrive Thaarup. Også Jens Kragh Høst sto opp mot Thaarups beskyldninger. Han utga en dansk oversettelse av det opprinnelige tyske motskriftet mot Buchholz skrevet av August Ferdinand Lueder kalt Om Jødernes Forædling ved Regeringen (1813). Jens Kragh Høst tilføyde dessuten et tillegg til boken som gjennomgikk de tidligere 25 års økonomiske forhold i Danmark og effektivt gjendrev den ofte fremførte påstanden om at det var jødene som var skyld i Danmarks dårlige økonomi. Det fremkom anonymt i boken, men var skrevet av etatsråd Mendel Levin Nathanson.
I tillegg skrev dikteren Steen Steensen Blicher skriftet Bør Jøderne taales i Staten? (1813) som var et ubetinget ja til tittelens spørsmål.
Den økende antisemittismen
Den litterære feiden fortsatte enda noen år fremover og ble enda forsterket da Thaarup i 1816 sendte ut en oversettelse av det tyske antisemittiske teaterstykket Unser Verkehr (Vor Haandtering). Stykket ble oppført på et privat teater i København under stormende jubel.
Den alminnelige stemningen som denne antisemittiske bølgen fremkalte fikk tidvis voldelig utfall. Mange jøder turde knapt å vise seg offentlig på gatene i denne perioden av frykt for å bli forhånet eller skjelt ut av tilfeldig forbipasserende. Det finnes eksempler på at noen jøder faktisk ble overfalt og prylt opp. En slik episode foregikk i Frederiksberg Have, hvor en gammel mann ble så forslått av et par «trøjeklædte personer» (det vil si folk av arbeiderklassen), at han i en kritisk tilstand ble brakt på sykehuset.
Jødenes posisjon i staten
Som følge av denne feiden ble det fra regjeringens side nødvendig å fastsette jødenes stilling i staten. Den eneveldige Frederik VI kunne på ingen måte slutte seg til de antisemittiske angrepene og den 29. mars 1814 utkom en forordning som inneholdt nærmere bestemmelser om jødenes medborgerlige stilling i staten og dessuten ordnede deres kommunale forhold og bestyrelse.
Fra offisielt hold var det dermed tatt et stort skritt i retning av at jødenes var fullstendig tatt opp i det danske samfunn. Men de antisemittiske strømningene var stadig utbredt spesielt i underklassen i København. Dette kulminerte i opptøyene som kalles for Jødefeiden 1819-1820.
Cheng (Jincheng)
Bydistriktet i Jincheng (kinesisk: 城区; pinyin: Chéng Qū) er sete og sentrum i byprefekturet Jincheng i provinsen Shanxi i Folkerepublikken Kina.
Det har et areal på 141 kvadratkilometer og teller ca. 300.000 innbyggere (2004).
Eio
Eio er ei kort men vannrik elv i Eidfjord kommune i Hordaland. Den renner fra Eidfjordvatnet og ut i Eidfjorden og er 2,1 kilometer lang. Elva utgjør nederste del av Eidfjordvassdraget, som foruten Eio består av de to elvene Bjoreio og Veig, som renner sammen i Eidfjordvatnet. Vassdraget drenerer et nedbørfelt på 1 170 km², og er 78,5 kilometer langt, regnet fra Bjoreios fjerneste kilder på Hardangervidda til munningen i fjorden.
Søren Onsager
Søren Onsager (født 6. oktober 1878 i Holmestrand, død 28. november 1946 i Oslo) var en norsk maler.
Søren Onsager var elev av Harriet Backer og Kristian Zahrtmann. Han var inspirert av Edvard Munch og fransk kunst, og er blitt karakterisert som ny-impresjonist og raffinert kolorist med flere akt- og landskapsbilder.
Onsager var påvirket av de franske impresjonistene, f.eks. Auguste Renoir, Alfred Sisley og Edgar Degas. Dette kan man se i penselstrøk og fargebruk i Badestranden ved Son (antagelig 1912). Unge jenter på ulikt vis var hans yndlingsmotiv i unge år, noe man kan se i f.eks. Dobbelakt (1908-se foto) Onsager solgte godt utover på 1900-tallet, bl.a. ved hjelp av galleri og auskjonsfirma Blomquist. Seinere malte han også interiørbilder, f.eks. Systue (1917-se foto)
I 1940 meldte Onsager seg inn i Qusilings tyskvennlige Nasjonal Samling (NS). NS-myndighetene utnevnte ham til professor ved Kunstakademiet under andre verdenskrig og til "direktør" ved Nasjonalgalleriet etter Jens Thiis i 1941. Som galleridirektør arrangerte han blant annet utstillinga «Kunst og ukunst» i 1942 der han etter tysk forbilde forsøkte å latterliggjøre kommunistisk og ekspresjonistisk kunst og løfte fram den «riktige», «nasjonale» kunsttradisjonen. Han mistet posisjonene ved krigens slutt våren 1945.
Etter krigen ble Onsager tiltalt for landssvik. Han døde i fengsel i 1946 etter lengre tids sykdom før saken hans kom opp.
Chemins de Fer de Corse
Chemins de Fer de Corse (CFC) er et selskap som driver jernbanen på Korsika. Bedriften eies av SNCF og ble grunnlagt i 1983.
Selskapet ble grunnlagt 1983 etter at protester fra befolkningen fikk hindret at jernbanen ble nedlagt. Hele linjenettet er enkeltsporet og med meterspor, det har en samlet linjelengde på 232 km. På folkemunne har den korsiske jernbanen diverse kjælenavn, som for eksempel «TGV» (Train à Grande Vibration) på grunn av ristende kjøring.
Hovedstrekningen Ajaccio–Bastia
Hovedstrekningen ble bygget mellom 1888 og 1894, den er 157,4 kilometer lang og går fra Ajaccio via Corte til Bastia.
Sidebanen til Calvi
En sidebane på 73,1 kilometer går fra Calvi via L'Île-Rousse til Ponte-Leccia, den ble åpnet 1890.
Banen langs østkysten
Denne linjen gikk tidigere fra Casamozza til Porto-Vecchio. Under andre verdenskrig ble strekningen utsatt for tyske bombeangrep og ble så sterkt skadet at den aldri ble åpnet igjen. Det er imidlertid planlagt å gjenåpne en del av strekningen.
Martin Karl
Martin Karl (født 3. juni 1911 i Würzburg, død 1. mars 1942 i Mikhailovka i Sovjetunionen) var en tysk roer som deltok i de olympiske leker 1936 i Berlin.
Karl ble olympisk mester i roing under OL 1936 i Berlin. Han var med på den tyske fireren som vant firer uten styrmann foran Storbritannia og Sveits. De andre roerne på laget var Rudolf Eckstein, Anton Rom og Wilhelm Menne.
Han falt i kamp som løytnant under annen verdenskrig. Han hadde kommando over et maskingeværkompani.
Den irske republikk
Den irske republikk (irsk Poblacht na hÉireann eller Saorstát Éireann) var en ensidig opprettet uavhengig republikk i Irland. Den ble proklamert ved påskeopprøret i 1916 og etablert i 1919 av Dáil Éireann. Den irske uavhengighetskrig varte gjennom hele republikkens levetid.
Republikken opphørte å eksistere ved ratifikasjonen av den anglo-irske traktat i 1922, da Den irske fristaten ble opprettet. Nord-Irland forble utenfor både republikken og Fristaten.
Navn
På engelsk ble staten offisielt kalt Irish Republic, men formen Republic of Ireland forekom også enkelte ganger.
På irsk brukte man dels Poblacht na hÉireann og dels Saorstát Éireann. Ordet poblacht, «republikk», hadde oppstått ved utformingen av påskeproklamasjonen i 1916, som en gælifisering av republikk. Saorstát var også et nyord, sammensatt av saor, «fri» og stát, «stat». I påskeproklamasjonen brukte man poblacht, mens uavhengighetserklæringen og andre dokumenter fra 1919 brukte saorstát.
Ordet saorstát var ment som en oversettelse av republikk, men da Den irske fristaten ble opprettet i 1922 valgte man å bruke dette ordet selv om det ikke var en republikk, men en dominion i Det britiske imperiet som ble opprettet. Ordet falt derfor ut av bruk som oversettelse for republikk, og da Irland skiftet statsform i 1949.
Lord Longford gav i Peace by Ordeal en noe annen versjon; han hevder at det eneste de Valera var usikker på var om idéen «republikk» ble best presentert gjennom det brede saorstát eller det mer abstrakte poblacht.